text: Kolding skaber fællesskab mellem danskere og flygtninge
  23 januar 2016 kl. 14.42
  Ungdommens Røde Kors i Kolding holder lørdag et stort arrangement for flygtninge og danskere. De vil skabe et fællesskab udover det sædvanlige.
  Lørdag starter et nyt flygtningeprojekt i Kolding. Projektet handler om at integrere børn, unge og familier på flugt. Det skal gøres ved at styrke fællesskabet mellem flygtningene og danske børn og familier. Bag projektet står Ungdommens Røde Kors i Kolding Kommune.
  - Hele det her projekt skal skabe integration, sammenhold og venskab mellem danskere og flygtninge. Der skal ikke være en splittelse mellem dem og os, siger Elvis Comic, som er ambassadør for Ungdommens Røde Kors i Kolding, til TV SYD.
  Projektet bliver skudt i lørdag med et stort arrangement på Godset i Kolding. Til arrangementet kan flygtninge og danskere mødes over en kop kaffe, en sandwich eller et brætspil. Flygtningene fra asylcentret i Vonsild er dagens æresgæster. Men alle – både danskere og flygtninge – er velkommen til arrangementet, der varer fra kl. 11:00 til 17:00.
  